Source: https://www.riigiteataja.ee/akt/103122014011
Timestamp: 2020-02-25 06:11:53+00:00
Document Index: 6265315

Matched Legal Cases: ['§ 2', '§ 3', '§ 4', '§ 5', '§ 6', '§ 2', '§ 3', '§ 4', '§ 5', '§ 6']

§ 2 Kaseiini ja kaseinaatide koostis- ja kvaliteedinõuded
§ 3 Happekaseiini koostis- ja kvaliteedinõuded
§ 4 Laabikaseiini koostis- ja kvaliteedinõuded
§ 5 Kaseinaatide koostis- ja kvaliteedinõuded
§ 6 Kaseiini ja kaseinaatide toidualase teabe esitamise nõuded
Määrusega kehtestatakse happekaseiini, laabikaseiini, kaseinaatide ja nende segu koostis- ja kvaliteedinõuded, toidualase teabe esitamise nõuded ning analüüsimise meetodid.
§ 2. Kaseiini ja kaseinaatide koostis- ja kvaliteedinõuded
Happekaseiin, laabikaseiin, kaseinaadid ja nende segu ei tohi sisaldada fosfataasi. Negatiivse fosfataasreaktsiooni saamiseks tuleb neid termiliselt töödelda.
§ 3. Happekaseiini koostis- ja kvaliteedinõuded
(1) Happekaseiini saadakse rasvata piima või rasvata taastatud piima töötlemisel piimhappe (E 270), soolhappe (E 507), väävelhappe (E 513), sidrunhappe (E 330), äädikhappe (E 260), ortofosforhappe (E 338), vadaku või piimhappebakterite kultuuridega.
(2) Happekaseiin peab vastama järgmistele koostis- ja kvaliteedinõuetele:
1) niiskusesisaldus kuni 10 massiprotsenti;
3) piimarasva sisaldus kuivaines kuni 2,25 massiprotsenti;
8) 25 grammis ei leidu võõrkehi: puidu- või metalliosakesi, karvu, putukajäänuseid ega muud taolist;
9) plii sisaldus kuni 1 mg/kg.
(3) Happekaseiin on valge kuni kreemika värvusega ja kõrvallõhnata. Happekaseiinis esinevad tükid peavad kergel vajutamisel purunema.
§ 4. Laabikaseiini koostis- ja kvaliteedinõuded
(1) Laabikaseiini saadakse rasvata piima või rasvata taastatud piima töötlemisel laapensüümi või teiste piima kalgendavate ensüümidega, mis vastavad Euroopa Parlamendi ja nõukogu määruse (EÜ) nr 1332/2008, mis käsitleb toiduensüüme ning millega muudetakse nõukogu direktiivi 83/417/EMÜ, nõukogu määrust (EÜ) nr 1493/1999, direktiivi 2000/13/EÜ, nõukogu direktiivi 2001/112/EÜ ja määrust (EÜ) nr 258/97 (ELT L 354, 31.12.2008, lk 7–15), nõuetele.
(2) Laabikaseiin peab vastama järgmistele koostis- ja kvaliteedinõuetele:
7) 25 grammis ei leidu võõrkehi: puidu- või metalliosakesi, karvu, putukajäänuseid ega muud taolist;
8) plii sisaldus kuni 1 mg/kg.
(3) Laabikaseiin on valge kuni kreemika värvusega ja kõrvallõhnata. Laabikaseiinis esinevad tükid peavad kergel vajutamisel purunema.
§ 5. Kaseinaatide koostis- ja kvaliteedinõuded
(1) Kaseinaadid on naatrium-, kaalium-, kaltsium-, ammoonium- või magneesiumhüdroksiidi, naatrium-, kaalium-, kaltsium-, ammoonium- või magneesiumkarbonaadi, naatrium-, kaalium-, kaltsium-, ammoonium- või magneesiumfosfaadi, naatrium-, kaalium-, kaltsium-, ammoonium- või magneesiumtsitraadi abil kaseiinidest saadud tooted.
(2) Kaseinaadid peavad vastama järgmistele koostis- ja kvaliteedinõuetele:
2) piimavalgu sisaldus kuivaines vähemalt 88 massiprotsenti;
(3) Kaseinaadid peavad olema valge kuni kreemika värvusega ja võivad olla väga nõrga kõrvallõhnaga. Kaseinaadid, välja arvatud kaltsiumkaseinaat, peavad destilleeritud vees lahustuma peaaegu täielikult ning neis esinevad tükid peavad kergel vajutamisel purunema.
§ 6. Kaseiini ja kaseinaatide toidualase teabe esitamise nõuded
(1) Tarbijale valmistatud happekaseiini, laabikaseiini, kaseinaatide ja nende segu toidualase teabe esitamise korral järgitakse Euroopa Parlamendi ja nõukogu määruses (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18–63), ning selles paragrahvis sätestatud nõudeid.
(2) Happekaseiini, laabikaseiini, kaseinaatide ja nende segu, mida turustatakse tarbijale müümisele eelnevas käitlemise etapis, märgistamisel järgitakse lõigetes 3−9 sätestatud nõudeid.
(3) Paragrahvides 3−5 sätestatud koostis- ja kvaliteedinõuetele vastavate happekaseiini, laabikaseiini ja kaseinaatide puhul kasutatakse selles määruses esitatud nimetusi. Kaseinaatide ja neid sisaldava segu puhul märgitakse nimetuses katioon või katioonid.
(4) Happekaseiini, laabikaseiini, kaseinaatide ja nende segu märgistamisel esitatakse toote netokogus ning valmistaja või pakendaja nimi ja asukoha aadress.
(5) Seguna turustatava toote märgistamisel esitatakse selle koostisosad nende sisalduse alanevas järjestuses ja sobivas käändes, lisades sõna „segu”.
(6) Kaseinaate sisaldava segu märgistamisel esitatakse selle valgusisaldus.
(7) Happekaseiini, laabikaseiini ja kaseinaatide märgistamisel esitatakse toote päritolumaa. Euroopa Liidu liikmesriigist pärineva toote puhul võib päritolumaana märkida „Euroopa Liit”.
(8) Happekaseiini, laabikaseiini, kaseinaatide ja nende segu märgistamisel esitatakse valmistamise kuupäev või toidupartii identifitseerimiseks vajalikud andmed.
(9) Netokogust, päritolumaad, valmistaja või pakendaja nime, asukoha aadressi ning kaseinaate sisaldava segu valgusisaldust ei pea märgistamisel esitama, kui need andmed märgitakse tootegakaasasolevale dokumendile. Puistes vedamise korral võib tootega kaasasolevale dokumendile lisaks eelnimetatud andmetele märkida valmistamise kuupäeva või toidupartii identifitseerimiseks vajalikud andmed ning kaseinaate sisaldava segu puhul katiooni või katioonid.
1 Komisjoni direktiiv 86/424/EMÜ, millega sätestatakse proovivõtumeetodid söödavate kaseiinide ja kaseinaatide keemilise analüüsi jaoks (EÜT L 243, 28.08.1986, lk 29−33), komisjoni direktiiv 85/503/EMÜ, söödavate kaseiinide ja kaseinaatide analüüsimeetodite kohta (EÜT L 308, 20.11.1985, lk 12−24), nõukogu direktiiv 83/417/EMÜ, teatavaid inimtoiduks ettenähtud piimavalke (kaseiini ja kaseinaate) käsitlevate liikmesriikide õigusaktide ühtlustamise kohta (EÜT L 237, 26.08.1983, lk 25−31), muudetud määrustega (EÜ) nr 807/2003 (ELT L 122, 16.5.2003, lk 36–62), 1332/2008 (ELT L 354, 31.12.2008, lk 7–15).